У пятніцу, 14 сакавіка, у 14.20 у Аршанскі гаррайаддзел па надзвычайных сітуацыях паступіў сігнал: на возеры Вялікае Арэхаўскае ля г. п. Арэхаўска тоне чалавек. Праз дзесяць хвілін да вадаёма пад’ехалі прапаршчык унутранай службы начальнік пажарнага аварыйна-выратавальнага паста №18 Іван Карманаў (на здымку) і вадзіцель старшы сяржант унутранай службы Аляксандр Лаўнікаў. Але недарэмна возера назвалі Вялікім Арэхаўскім: яго плошча сапраўды немалая, і гэта значна ўскладняла працу выратавальнікаў. Аказалася, што чалавек тануў на другім канцы возера.